De normale regler sættes ud af kraft, så betjente kan bede borgere om at vende lommer, selv om de ikke er mistænkt for noget. Indgrebet kom i stand efter drabet i påsken. Politiloven siger, at et indgreb kun kan besluttes for fire uger ad gangen. Nu tager ordensmagten så yderligere fire uger. I den første periode blev 59 personer tjekket. En blev sigtet for at bære en kniv og en peberspray. /ritzau/

Referat:
Politiet i Nordjylland har besluttet i yderligere fire uger at visitere folk i og omkring Jomfru Ane Gade i Aalborg.